**פיננסית מתקדמת א- שיעור 30**

**תזרים מזומנים בחברת בת עם מטבע פעילות שונה**

כדי להבין את הבעיה הנוצרת במקרה הזה, נחשוב על הדוגמא הבאה:

ב-12/14 רכשה חברה א' 🡨 8,000 מניות = 80% מהון המניות של ב' תמורת 30$ למניה .

זשמ"ש – מחושב לפי שוו"ה

מטבע הפעילות של א' ₪

מטבע הפעילות של ב' $

מיד לאחר פעולה זו הדו"ח של א' מורכב מהשקעה בחברה ב' בלבד.

הדו"ח של ב' $ :

|  |  |
| --- | --- |
| מזומן | 80,000 |
| מלאי | 60,000 |
| רכוש קבוע | 120,000 |
| התחייבויות | (60,000) |
| הון עצמי | (200,000) |

שתי החברות לא היו פעילות בשנת 2015

שע"ח :

12/14 – 1.2

12/15 – 1.5

**נדרש: ערוך נייר עבודה לדו"ח תזרים והצג את הדו"ח**

**פיתרון**

נשים לב שהדו"ח המאוחד מורכב רק מנכסי והתחייבויות ב' + ע"ע .

נחשב ראשית את ע"ע ב-$:

|  |  |
| --- | --- |
| תמורה | 10,000\*30=300,000 |
| נרכש | (200,000) |
| ע"ע | 100,000 🡨 מוניטין |

כמובן שאת הדו"ח על המצב הכספי ל-12/14 נתרגם לפי 1.2 ול-12/15 לפי 1.5

|  |  |  |  |
| --- | --- | --- | --- |
|  | 12/14 **1.2** | השפעת תנודות | 12/15 **1.5** |
| מזומן | 96,000 |  | 120,000 |
| מלאי | 72,000 | 18,000 | 90,000 |
| רכוש קבוע | 144,000 | 36,000 | 180,000 |
| מוניטין | 120,000 | 30,000 | (150,000) |
| התחייבות | (72,000) | (18,000) | (90,000) |
| זשמ"ש | (72,000) | (18,000) | (90,000) |
| הון בעלים | (288,000) | (72,000) | (360,000) |
|  |  | **24,000** |  |

נעזוב את נייר העבודה ונעבור ישירות לתזרים:

היינו מצפים שהדו"ח תזרים יסתכם ב-0 כיוון ששתי החברות לא היו פעילות. ולמרות זאת אם אנחנו מסתכלים על המאזנים אנחנו רואים עליה במזומן מ-96,000 ל-120,000. כל העליה נובעת מהעובדה שאת המזומן של חברת הבת בתחילת השנה תרגמנו לפי 1.2 ואת אותו מזומן בסוף השנה תרגמנו לפי 1.5. או במילים אחרות, **היא נובעת מהפרשי שער על המזומן.**

**כדאי לשים לב** שכבר למדנו כי הפרשי שער על המזומן מוצגים בפעילות נפרדת הנקראת השפעת תנודות שע"ח על המזומן. עם זאת הפרשי השער האלה, שונים ממה שלמדנו עד כה כי עד כה הפרשי השער היו כלולים כהכנסה ברווח והפסד ואז ביצענו התאמות, והצגנו בפעילות נפרדת – השפעת תנודות.

כאן, הפרשי השער לא מוצגים ברוה"ס אלא הם חלק מהקרן מהפרשי תרגום. לכן אין צורך לבצע התאמות. מכאן, דו"ח התזרים יראה כך :

|  |  |
| --- | --- |
| שוטפת | 0 |
| השקעה | 0 |
| מימון | 0 |
| השפעת תנודות בשע"ח על המזומן | 24,000 |
| עליה במזומן | 24,000 |
| מזומן י"פ | 96,000 |
| מזומן י"ס | 120,000 |

מבחינת נייר העבודה , כמו שנוצרים הפרשי שער על המזומן נוצרים הפרשי שער על כל הנכסים וההתחייבויות של הבת. כשעסקנו בשווי מאזני רשמנו את הפעולה :

ח' השקעה

ז' קרן מהפרשי תרגום

בדו"חות מאוחדים אי אפשר לרשום את הפעולה הזאת כי אין השקעה. במקום זאת יש לרשום את הפקודה כנגד נכסים והתחייבויות ספציפיים. הפקודה אם כך תהיה כדלקמן :

|  |  |  |
| --- | --- | --- |
|  | חובה | זכות |
| מזומן | 80k\*(1.5-1.2)=24,000 |  |
| מלאי | 60k\*(1.5-1.2)=18,000 |  |
| רכוש קבוע | 120k\*(1.5-1.2)=36,000 |  |
| מוניטין | 100k\*(1.5-1.2)=30,000 |  |
| התחייבויות |  | 60k\*(1.5-1.2)=18,000 |
| זשמ"ש |  | 18,000 |
| קרן מהפרשי תרגום |  | 72,000 |

נחשב את הקרן מהפרשי תרגום שמופיעה ברווח הכולל האחר ונחלק אותה בין הבעלים לבין הזשמ"ש.

|  |  |
| --- | --- |
| הקרן נוצרת על ההון העצמי לתחילת השנה כולל ע"ע | 300k\*(1.5-1.2)=90,000 |

מתוך זה לזשמ"ש מגיע 90k\*20%=18,000

לבעלים מגיע 90k\*80%=72,000

את הפקודה הזאת בלי המילה מזומן נרשום בטור של השפעת תנודות שע"ח כך שהטור הזה לא יהיה מאוזן בדיוק בגובה הפרשי השער על המזומן אותם יש להציג בתזרים

**הערה: שימו לב שעד היום , כשעסקנו בדו"חות מאוחדים לפי IAS21 לא נתקלנו בפקודה כזאת כיוון שהיינו צריכים להציג דו"ח על הממצב הכספי מאוחד ואז פשוט לקחנו את הנכסים וההתחייבויות ותרגמנו לפי מועד הדיווח. אנחנו נתקלים בפקודה הזאת בנייר עבודה כי המטרה בנייר עבודה היא להסביר כיצד השתנתה יתרת הפתיחה והגיע ליתרת סגירה. וחלק מההסבר הזה, הוא הקרן בגין כל נכס ובגין כל התחייבות.**

**הרחבת הבעיה**

המקרה הזה היה פשוט שכן, חברת הבת לא היתה פעילה, ואז כדי לחשב את הפרשי השער על הנכסים וההתחייבויות לקחנו את יתרת הפתיחה והכפלנו בעליית שער החליפין לכל השנה. אבל המקרה הרגיל הוא לא כך.

במקרה הרגיל יש הרבה מאד תנועות . **מה עושים ?**

הפיתרון מורכב מ-3 שלבים:

**שלב ראשון – לגבי כל נכס וכל התחייבות לרבות עודף העלות ולמעט מזומן –** נבצע תנועה דולרית ותנועה שקלית.

התנועה הדולרית – תהיה מאוזנת

התנועה השקלית – לא תהיה מאוזנת כי כל תנועה תורגמה לפי שע"ח אחר לכן, הפער הוא למעשה הקרן בגין אותו נכס.

**שלב שני – מציאת קרן מהפרשי תרגום וחלוקתה בין הבעלים לבין הזשמ"ש-**

**שלב שלישי- מציאת הקרן בגין המזומן –** נפעיל 2 שיטות :

1. הסיכום של הטור
2. נבצע תנועה דולרית ושקלית במזומן, ונקבל את הקרן בגינו.

**דוגמא:**

ב-12/14 רכשה חברה א' 8,000 מניות 80% מהון המניות של ב' לפי 30$ למניה .

זשמ"ש – מחושב לפי שוו"ה

מיד לאחר פעולה זאת המאזן של א' מורכב מהשקעה ב-ב' בלבד וחברה א' לא היתה פעילה בשנת 2015.

להלן הדו"חות על המצב הכספי של חברה ב' ל-12/14 ול-12/15 ב-$

|  |  |  |
| --- | --- | --- |
|  | 12/14 | 12/15 |
| מזומן | 80,000 | 150,000 |
| מלאי | 60,000 | 80,000 |
| רכוש קבוע | 120,000 | 150,000 |
| התחייבויות | (60,000) | (80,000) |
| הון עצמי | (200,000) | (300,000) |

**נתונים נוספים :**

1. ב-01/04/15 רכשה חברה ב' קרקע תמורת 100,000$
2. ב-01/10/15 קיבלה חברה ב' הלוואה בסך 20,000$
3. שע"ח :

12/14- 1.2

04/15 – 1.4

10/15 – 1.6

ממוצע – 1.5

12/15 – 2

**נדרש: ערוך נייר עבודה לדו"ח תזרים והצג את הדו"ח**

**פיתרון**

גם במקרה הזה הדו"ח על המצב הכספי מורכב אך ורק מהנכסים וההתחייבויות של ב' ומעודף עלות . כאשר הדו"ח ל-12/14 מתורגם לפי 1.2 והדו"ח ל-12/15 מתורגם לפי 2.

עודף העלות בדולרים :

|  |  |
| --- | --- |
| תמורה | 300,000 |
| נרכש | (200,000) |
| מוניטין | 100,000 |

|  |  |  |  |  |  |  |
| --- | --- | --- | --- | --- | --- | --- |
|  | 12/14 **1.2** | שוטפת | השקעה | מימון | השפעת תנודות | 12/15 **2** |
| מזומן | 96,000 |  |  |  |  | 300,000 |
| מלאי | 72,000 | עליה- 30,000 |  |  | 58,000 | 160,000 |
| רכוש קבוע | 144,000 | פחת (105,000) | רכישה – 140,000 |  | 121,000 | 300,000 |
| מוניטין | 120,000 |  |  |  | 80,000 | 200,000 |
| התחייבות | (72,000) |  |  | קבלה (32,000) | (56,000) | (160,000) |
| זשמ"ש | (72,000) | רווח זשמ"ש- (30,000) |  |  | (58,000) | (160,000) |
| הון בעלים | (288,000) | רווח בעלים -(120,000) |  |  | (232,000) | (640,000) |
|  |  |  |  |  | **(87,000)** |  |

**הצגה:**

|  |  |
| --- | --- |
| **פעילות שוטפת :** |  |
| רווח לפי דו"ח | 150,000 |
| התאמות לרווח | 75,000 |
|  | 225,000 |
| **פעילות השקעה:** |  |
| רכישת ר"ק | (140,000) |
|  |  |
| **פעילות מימון:** |  |
| קבלת הלוואות | 32,000 |
|  |  |
| השפעת תנודות | 87,000 |
|  |  |
| **עליה במזומנים** | **204,000** |
| **מזומן י"פ** | **96,000** |
| **מזומן י"ס** | **300,000** |

**באורים**

אנחנו מזהים, שיש חברת בת עם מטבע פעילות שונה. נעבוד ב-3 שלבים :

**שלב ראשון –** לגבי כל הנכסים וההתחייבויות שלה לרבות ע"ע ולמעט מזומן נבצע תנועה דולרית ותנועה שקלית :

|  |  |  |  |
| --- | --- | --- | --- |
| מלאי : | $ | שע"ח | ₪ |
| י"פ | 60,000 | 1.2 | 72,000 |
| עליה | 20,000 | 1.5 | 30,000 - רכישה |
| קרן הון |  |  | 58,000 – תנודות |
| י"ס | 80,000 | 2 | 160,000 |

לגבי העליה במלאי ובכלל לגבי כל הסעיפים שבד"כ מקבלים אותם ב-P.N לא נעביר אותם לנייר עבודה כיוון שלא מעניין אותנו עליה במלאי רק של הבת מעניין אותנו עליה במלאי של כל הקבוצה, אז כרגיל נקבל את בסוף התרגיל כ-P.N אבל בשאלה הספציפית הזאת כל הדו"ח המאוחד מורכב מחברה ב', לכן אפשר להעביר את העליה במלאי לפעילות שוטפת

|  |  |  |  |
| --- | --- | --- | --- |
| רכוש קבוע | $ | שע"ח | ₪ |
| י"פ | 120,000 | 1.2 | 144,000 |
| רכישת קרקע | 100,000 | 1.4 | 140,000 – השקעה |
| פחת | (70,000) | 1.5 | (105,000) – שוטפת |
| קרן הון |  |  | 121,000 – תנודות |
| י"ס | 150,000 | 2 | 300,000 |

|  |  |  |  |
| --- | --- | --- | --- |
| מוניטין | $ | שע"ח | ₪ |
| י"פ | 100,000 | 1.2 | 120,000 |
| קרן הון |  |  | 80,000 - תנודות |
| י"ס | 100,000 | 2 | 200,000 |

|  |  |  |  |
| --- | --- | --- | --- |
| התחייבויות | $ | שע"ח | ₪ |
| י"פ | (60,000) | 1.2 | (72,000) |
| קבלה | (20,000) | 1.6 | (32,000) – מימון |
| קרן הון |  |  | (56,000) - תנודות |
| י"ס | (80,000) | 2 | (160,000) |

**שלב שני-** נחשב קרן מהפרשי תרגום ברווח כולל אחר ונחלק בין הבעלים לזשמ"ש:

|  |  |  |
| --- | --- | --- |
|  | **אם** | **בת** |
| הון + ע"ע י"פ |  | (200k+100k)\*(2-1.2)=(240,000) |
| רווח |  | 100,000\*(2-1.5)=(50,000) |
|  |  | (290,000) |
| בעלים 80% | (232,000) |  |
| זשמ"ש 20% | (58,000) |  |

**שלב שלישי-** הפרשי השער על המזומן 2 שיטות:

1. סיכום של הטור (87,000)
2. תנועה דולרית ושקלית במזומן:

|  |  |  |  |
| --- | --- | --- | --- |
|  | $ | שע"ח | ₪ |
| י"פ | 80,000 | 1.2 | 96,000 |
| רכישת ר"ק | (100,000) | 1.4 | (140,000) |
| קבלת הלוואה | 20,000 | 1.6 | 32,000 |
| רווח במזומן | 150,000 | 1.5 | 225,000 |
| קרן הון |  |  | 87,000 |
| י"ס | 150,000 | 2 | 300,000 |

כדי השלים את התרגיל נחשב רק את הרווח השייך לבעלים והשייך לזשמ"ש אנו יודעים שהבת הרוויחה 100,000$ ובש"ח 150,000 ₪

שייך לזשמ"ש 30,000

שייך לבעלים 120,000

**סוגיות בחברת בת עם מטבע פעילות שונה**

1. כניסה למאוחד- בדוגמא שהוצגה חברת הבת היתה קיימת כבר בתחילת השנה. מה קורה אם היא נרכשה במהלך השנה ?
2. את זרימת המזומן נציג בפעילות השקעה כשהיא מתורגמת לאותו יום לש"ח .
3. את הטור של כניסה למאוחד נתרגם לפי שע"ח לאותו יום .
4. את הפרשי השער בגין הנכסים וההתחייבויות של הבת נחשב מאותו היום ועד לסוף השנה .
5. איבוד שליטה – הרעיון מאד דומה :
6. מבחינת התזרים נציג בפעילות השקעה כשזה מתורגם לפי שע"ח לאותו יום .
7. את הטור של יציאה מהמאוחד נתרגם לפי שע"ח לאותו יום – מועד היציאה.
8. בטור של היציאה צריך לזכור לממש את הקרן מהפרשי תרגום – **זאת שהופיעה קודם לכן ע"ח הבעלים**
9. את הפרשי השער על הנכסים וההתחייבויות נחשב עד מועד איבוד השליטה.
10. שינוי בשיעור ההחזקה ללא איבוד שליטה- כרגיל :

את זרימת המזומנים – פעילות מימון מתורגמת לפי שע"ח לאותו יום .

עלינו גם להעביר חלק מהקרן מהפרשי תרגום לקרן הון עסקאות עם הזשמ"ש

1. עסקת גידור-

קבלת ההלוואה- פעילות מימון

הפרשי השער – טור עזר נבצע את הפקודה :

ח' קרן מהפרשי תרגום 🡨 נטו

ז' הלוואה לשלם – ברוטו

ח' מס לשלם 🡨 P.N

1. חברת האם נותנת הלוואה לבת ללא כוונה וללא מועד סילוק-

לצורך ההסבר נניח שההלוואה דולרית.

מבחינת הקבוצה – אין זרימת מזומנים – כי חברת האם העבירה את הכסף לחברת הבת אבל, המדידה של המזומן השתנתה כי במקום למדוד בש"ח מדדו בדולרים.

לכן, נוצרים הפרשי שער על המזומן. פקודת היומן היא :

ח' מזומן

ז' קרן מהפרשי תרגום .

**תנודות בשע"ח**

מאוחר יותר כשנבצע תנועה בהלוואות לשלם אצל חברת הבת אסור לקחת בחשבון את ההלוואות לשלם כלפי חברת האם שכן הן לא מופיעות בדו"ח המאוחד.

**דוגמא כוללת לנושא שאלה 15.**

**תזרים מזומנים של מוסד פיננסי**

עקרונית תזמ"ז של מוסד פיננסי הוא כמו תזמ"ז של ישות רגילה. עם זאת , ישנם מספר מאפיינים למוסד פיננסי:

1. מתן הלוואות ופרעונן – יוצגו בפעילות השוטפת שכן, זוהי הפעילות המרכזית של המוסד.
2. תקבולי ותשלומי ריבית ותקבולי דיבידנד – חובה להציג בפעילות השוטפת שכן מדובר על פעילות עסקית של המוסד. זאת בניגוד לישות רגילה שלה יש אפשרות בחירה
3. ניתן להציג בנטו את הפעולות הבאות :
4. מתן הלוואות ופרעונן – שכן מדובר על מחזור מהיא
5. פעולות שלקוחות מבצעים בפקדונות – שכן התנועה מייצגת את פעילות הלקוח ולא את פעילות המוסד.
6. הפקדות לפקדונות ופרעונן של המוסד הפיננסי במוסדות פיננסיים אחרים- שכן מדובר על מחזור מהיר.

**תזרים מזומנים בגישה הישירה**

ההבדל בין הגישה הישירה לגישה העקיפה הוא אך ורק בפעילות השוטפת.

בגישה העקיפה נקודת המוצא היא רווח לפי דו"ח רוה"ס, ואז אנחנו מבצעים התאמות לרווח. ואילו בגישה הישירה אנו מציגים ישירות תקבולים ותשלומים.

**טכניקת עבודה:**

1. **בי"ס של נייר העבודה לא נרשום את העודפים לסוף שנה –** אלא את העודפים לסוף שנה פחות הרווח השנתי במקום זאת נעתיק בי"ס את סעיפי ההכנסות וההוצאות (מכירות עלה"מ). דומה מאד למאזן בוחן .
2. גם במקרה זה נעבוד בשיטה של הפקודות יומן. אם יש את המילה מזומן – נרשום את הפעולה או בפעילות שוטפת או בפעילות השקעה או בפעילות מימון . אם אין את המילה מזומן – בד"כ או שוטפת או טור עזר כאן הכול טור עזר כי לא עושים התאמות לרווח

**דוגמא כוללת תרגיל 16**

**IFRS8 – מגזרים**

**הקדמה**

בהתאם להוראות IFRS10 אנו מאחדים בין השאר חברות לא הומוגניות, כך לדוגמא הדו"ח המאוחד כולל: חברה תעשייתית עם חברה מסחרית עם חברה פיננסית וכדו'

למעשה אנו מאחדים נכסים והתחייבויות, הכנסות והוצאות, בעלי רמת סיכון שונה ובעלי תשואות שונות- עובדה זו מקשה על קריאת הדוכ"ס , הבנתו וניתוחו .

**הפיתרון- ביאור –** בביאור מפרקים את הדו"ח המאוחד לפי פילוח מסויים (יכול להיות מגזרים עסקיים, אזורים גיאוגרפיים וכדו') ובפילוח הזה מציגים נתונים מסויימים, מרכזיים .

**מטרת הביאור המגזרי –** היא מתן מידע שיעזור לקורא הדוכ"ס להבין את המהות ואת התוצאות הכספיות של הפעילויות העסקיות השונות בהן עוסקת הישות ואת הסביבות הכלכליות בהן היא פועלת.

**כיצד נקבע הפילוח? וכיצד נקבעים הסכומים / הפריטים המוצגים בביאור?**

התקן, מיישם את מה שמכונה בשפה המקצועית – **"גישת ההנהלה"**

הפילוח נקבע לפי המבנה הארגוני הפנימי של העסק.

אם הוא מושתת על **מגזרים עסקיים –** זה מה שנציג בביאור .

אם הוא מושתת על **מגזרים גיאוגרפיים –** זה מה שנציג בביאור.

אם הוא מושתת על **פילוח אחר –** זה מה שנציג בביאור .

לגבי **הפריטים** המוצגים בביאור – אלו הם בדיוק אותם פריטים אשר מדווחים למקבל ההחלטות התפעולי הראשי כאשר הוא בוחן את ביצועי המגזר, ומקצה משאבים.

אם הוא בוחן את **הרווח הגולמי –** זה מה שנציג בביאור

אם הוא בוחן את **הרווח התפעולי –** זה מה שנציג בביאור

אם הוא בוחן **רווח שהוא לא לפי כללים חשבונאיים מקובלים –** זה מה שנציג בביאור.

במילים אחרות, הביאור הוא פשוט "העתק הדבק" של הדיווח למקבל ההחלטות התפעולי הראשי.

**יתרונות וחסרונות של גישת ההנהלה :**

**יתרונות:**

1. ניתן להבין, טוב יותר את העסק בכללותו ובפרט את הדו"ח הכספי – הסיבה היא שבפני קורא הדוכ"ס פרוש המבנה הארגוני הפנימי ודרך קבלת ההחלטות של הישות
2. קורא הדוכ"ס רואה את העסק "מבעד לעיני ההנהלה" – הוא מקבל את אותו מידע אשר מקבל – מקבל ההחלטות התפעולי הראשי, וזה מאפשר לו לבצע תחזית של החלטות עתידיות.
3. עלות הכנה נמוכה יחסית – הכל כבר מוכן בדיווחים להנהלה אני רק עושה "העתק הדבק".
4. בישיבת הדירקטוריון יש דיון גם על המגזרים המדווחים למקבל ההחלטות וגם על המגזרים שמציגים בביאור- אם זה בדיוק אותם מגזרים זה מונע דיון כפול.

**חסרונות:**

1. סודיות- הישות מגלה מידע סודי – היא מגלה את המבנה הארגוני הפנימי, את דרך קבלת ההחלטות ואת האסטרטגיה.
2. יש פגיעה אנושה בעיקרון ההשוואתיות- אי אפשר לבצע השוואה בין ישות לישות שכן כל ישות מפלחת אחרת, וגם אם היא מפלחת אותו הדבר, אז היא מציגה פריטים אחרים . אבל אם אנחנו שוקלים במאזניים את עיקרון הרלוונטיות מול עיקרון ההשוואתיות הרלוונטיות גוברת. ז"א **עדיף להציג מידע רלוונטי שאינו בר השוואה מאשר הפוך.**

**תחולה**

התקן חל על :

1. **דו"חות נפרדים או עצמאיים של חברות אשר ניירות הערך שלהן נסחרים .**
2. **דו"חות מאוחדים של חברת אם אשר הניירות ערך שלהן נסחרים**.
3. **אם חברת אם מפרסמת גם דו"חות נפרדים וגם דו"חות מאוחדים היא מחוייבת להציג את הביאור רק בדו"ח המאוחד.**
4. **כל ישות שהתקן לא חל עליה והיא בוחרת להציג ביאור מגזרי חייבת לעשות זאת לפי הוראות התקן.**

**הגדרות**

1. **מגזר פעילות –**

רכיב של ישות אשר מקיים 3 קריטריונים במצטבר:

1. יש לו פעילות אשר עשויה להניב הכנסות והוצאות גם אם מדובר על הכנסות והוצאות בין מגזר למגזר.
2. התוצאות התפעוליות שלו מדווחות באופן סדיר למקבל ההחלטות התפעולי הראשי, כאשר הוא בוחן את ביצועי המגזר ומקצה משאבים.
3. יש לגביו מידע כספי זמין ונפרד.

**דגשים:**

1. הקריטריון הראשון דורש פוטנציאל להכנסות וההוצאות כך שגם עסקים בהקמה וחברות הזנק (סטארט אפ) יכולים לענות על הגדרת מגזר.
2. לא כל רכיב בישות עונה על הגדרת מגזר – למשל: הנהלה התאגיד אינה עונה על הגדרת מגזר.
3. הקריטריון השני בהגדרה, דורש דיווח למקבל ההחלטות התפעולי הראשי,

מיהו? הוא לא מייצג אדם מסויים אלא **תפקיד**. התפקיד הוא בחינת ביצועי המגזר והקצאת משאבים. ישנן ישויות שאת התפקיד הזה מבצע המנכ"ל, ישנן ישויות שאת התפקיד מבצע מנהל תפעולי ראשי, וישנן ישויות שאת התפקיד מבצעת קבוצת דירקטורים ביצועיים.

1. מבנה ארגוני פנימי של עסק, הוא בד"כ כזה, שבראש כל מגזר עומד מנהל ואותו מנהל מדווח את תוצאות המגזר למקבל ההחלטות התפעולי הראשי. אבל, בהחלט ייתכן כי מנהל מסויים יעמוד בראש כמה מגזרים ובהחלט ייתכן כי מקבל ההחלטות התפעולי הראשי יעמוד גם בראש אחד המגזרים.
2. בד"כ הגדרת המגזר תייצר סוג פילוח אחד, אותו נציג בביאור. אבל לעיתים, ייתכן כי הפילוח לא יהיה ברור, **למשל:** מנהל המגזר מדווח גם לפי מגזרים עסקיים וגם לפי מגזרים גיאוגרפיים.

**מה נציג בביאור?**

במקרה זה עלינו לבחון על מה חלה אחריות המנהלים, על מה הם נבחנים, לפי מה מוקצים משאבים, ובהתאם לכך לקבוע את הפילוח.

1. ישנם עסקים הפועלים בשיטת המטריצה – זה אומר שיש מנהל אשר אחראי על מוצר ומנהל אחר שאחראי על איזור – במקרה זה אחריות המנהלים היא זהה כי חלקם נבחנים לפי מוצרים וחלקם נבחנים לפי איזורים גיאוגרפיים.

**כיצד נקבע את הפילוח ?**

צריך לבדוק מה יתרום יותר לעיקרון המרכזי של התקן

**העיקרון המרכזי של התקן:**

"מתן מידע אשר יאפשר לקורא הדו"חות להבין את המהות ואת התוצאות הכספיות של הפעילויות העסקיות השונות בהן עוסקת הישות, ואת הסביבות הכלכליות בהן היא פועלת".

1. **סכומים מדווחים–**

אילו הם הסכומים אשר אנחנו מציגים בביאור.

**מהיכן לוקחים אותם?**

העתק הדבק מהדו"ח להנהלה (למקבל ההחלטות התפעולי הראשי). כאשר נזכיר כי הסכומים האלו לא חייבים להיות לפי כללי חשבונאות מקובלים.

הסכומים הללו כוללים: הקצאות / העמסות, רק אם הן בוצעו בדיווח הפנימי ועל בסיס סביר.

**מה קורה אם לגבי כל מגזר מתקבלת החלטה לפי מדד שונה?**

למשל: עבור מגזר אחד ההחלטה מתקבלת לפי רווח גולמי, עבור מגזר שני לפי רווח תפעולי, עבור מגזר שלישי לפי רווח נקי – שוב , אם כך מתקבלות ההחלטות זה מה שנציג בביאור.

**מה קורה אם עבור כל מגזר מקבל ההחלטות משתמש בשני מדדים ?**

למשל: עבור כל אחד מהמגזרים, הוא בוחן גם רווח תפעולי וגם אבידה EBIDA (רווח תפעולי לא כולל פחת). במקרה זה נבחר להציג בביאור את המדד שקרוב יותר לכללי חשבונאות מקובלים בדוגמא שהצגנו רווח תפעולי.

1. **מגזר אנכי –**

זהו מגזר אשר רוב ההכנסות שלו נובעות ממכירות למגזרים אחרים.

למשל: מגזר אחד מייצג חומרי גלם מוכר למגזר 2 שמייצר את המוצר הסופי ומוכר אותו לגורמים חיצוניים. מגזר אחד מכונה מגזר אנכי.

1. **סכומים שלא הוקצו/ פריטים כלל חברתיים –**

אלו הם פריטים ברמה של התאגיד בכללותו ושהם לא מוקצים למגזרים עצמם.

למשל: שכר עבודה של מנכ"ל.

**שלבי הכנת הביאור**

**שלב ראשון- זיהוי מקבל ההחלטות התפעולי הראשי, הפילוח והסכומים המדווחים-**

עלינו לזהות את הפונקציה אשר בוחנת את ביצועי המגזר ומקצה משאבים. ברגע שזיהינו אנחנו פשוט מסתכלים על הדיווח הפנימי ובעזרתו אנחנו יודעים גם מה הפילוח הרצוי וגם מה הסכומים שצריך להציג בביאור.

**שלב שני- הקבצת מגזרים דומים-**

מה קורה אם בדיווח הפנימי מדווחים בנפרד שניים או יותר מגזרים וההנהלה חושבת שהם דומים והיא רוצה בביאור להציג אותם ביחד? האם לאפשר לה?

מצד אחד נראה שלא כי זה אפשרות למשחקים למשל: החבאת הפסדים **.**

מצד שני נראה שכן כי אם הם באמת מגזרים דומים הציבור יפיק תועלת מקריאתם יחדיו.

**התקן קובע שניתן לקבץ מגזרים דומים תחת 3 תנאים במצטבר:**

1. משפר את העיקרון המרכזי של התקן.
2. המגזרים מציגים ביצועים כלכליים דומים בטווח הארוך דהיינו, הרווח הגולמי שלהם דומה בטווח הארוך.
3. הם דומים בכל הקריטריונים הבאים במצטבר:
4. אופי המוצר
5. אופי הליכי הייצור
6. סוג הלקוחות
7. שיטות השיווק
8. במקרים הרלוונטיים הסביבה הכלכלית כמו: פיקוח על הבנקים, פיקוח על חברות ביטוח וכדו'.

**שלב שלישי- קביעת המגזרים החשובים –**

לפי גישת ההנהלה הטהורה, היינו אמורים להציג בביאור את כל המגזרים שמופיעים בדיווח הפנימי. אבל, יש חברות עם עשרות או מאות מגזרים ואנחנו מנסים למנוע עודף מידע, לכן, התקן מציג בפנינו סידרה של מבחנים כמותיים ואיכותיים כאשר המטרה של המבחנים הללו היא לקבוע מי הם המגזרים החשובים ומי לא.

כל מגזר שנחליט שהוא חשוב – נציג עליו מידע בנפרד.

ואילו לגבי כל המגזרים הלא חשובים גם יחד נציג מידע ביחד ונקרא להם – **אחרים .**

**נעבור על המבחן:**

1. **סוג ראשון – מבחנים כמותיים –**

התקן מציג בפנינו שלושה מבחנים כמותיים, ברגע שמגזר עומד באחד מהם הוא מגזר חשוב.

|  |  |  |  |  |  |
| --- | --- | --- | --- | --- | --- |
|  | מגזר 1 | מגזר 2 | מגזר 3 | מגזר 4 | סה"כ |
| הכנסות מדווחות | 100,000 | 200,000 | 20,000 | 10,000 | 330,000 |
| רווח מדווח | 80,000 | (10,000) | 100,000 | (25,000) | מרווחים – 180,000  מפסידים –  (35,000) |
| נכסים מדווחים | 100,000 | 200,000 | 300,000 | 10,000 | 610,000 |

1. מבחן ההכנסות המדווחות – כל מגזר שההכנסות המדווחות שלו מהוות 10% לפחות מסך ההכנסות המדווחות הוא מגזר חשוב .

**בדוגמא שלנו-** 10% מ-330,000 הם 33,000 עמדו במבחן מגזרים 1 ו- 2.

1. מבחן הרווח המדווח – נבדוק מה גבוה יותר בערך מוחלט – סך הרווח של המרוויחים או סך ההפסד של המפסידים. כל מגזר שהרווח או ההפסד שלו בערך מוחלט מהווה 10% לפחות מהגבוה כאמור מהווה מגזר חשוב.

**בדוגמא שלנו:** אני בוחר את המרוויחים כי בערך מוחלט הסכום הוא גבוה מהמפסידים 10% מ-180,000 זה 18,000 עברו את המבחן מגזרים 1, 3 , 4

1. מבחן הנכסים המדווחים –כל מגזר שהנכסים המדווחים שלו מהווים 10% לפחות מכלל הנכסים המדווחים מהווה מגזר חשוב

**בדוגמא שלנו:** 10% מ-610,000 מהווים 61,000 מגזרים 1, 2 ו-3

**דגש: כדי שמגזר יהיה חשוב הוא צריך לעמוד רק באחד מהמבחנים וברגע שהוא עמד חובה להציג אותו כמגזר חשוב. להנהלה אין שיקול דעת.**

1. **סוג שני – מבחן איכותי –**

נועד רק ואך ורק למגזרים שלא עמדו במבחנים הכמותיים .

להנהלה יש 3 אפשרויות :

1. להציג מגזר מסויים או יותר בנפרד למרות שלא עמד במבחנים הכמותיים, הרעיון הוא שייתכן שכרגע מדובר על מגזר קטן אבל בכוונת ההנהלה להשקיע בו
2. לקבץ שניים או יותר למגזר אחד ולהציג בנפרד אבל את זה מותר לה לעשות רק אם הם מציגים ביצועים דומים בטווח הארוך ורק אם הם עומדים ברוב הקריטריונים של הדמיון.
3. **הנפוצה ביותר –** להציג כאחרים דהיינו – לא חשובים
4. **סוג שלישי- כלל ההמשכיות –**

נועד לסדר את הביאור של השנה ביחס למספרי ההשוואה והוא כולל 2 הוראות :

1. אם מגזר עמד במבחנים של השנה ולא דווח בנפרד אשתקד נבצע תיקון רטרואקטיבי של מספרי ההשוואה דהיינו נוציא מאחרים ונציג בנפרד.
2. אם מגזר הוצג אשתקד בנפרד ולדעת ההנהלה יש לו חשיבות מתמשכת נציג אותו גם השנה בנפרד למרות שהוא לא עמד במבחנים.
3. **סוג רביעי- מגבלה פרקטית –**

התקן ממליץ שמספר המגזרים החשובים לא יעלה על עשרה ואם יצא לנו יותר נקבץ.

1. **סוג חמישי- מבחן עיקר הפעילות-**

באמצעות המבחנים הקודמים בחרנו את המגזרים החשובים השאלה העולה היא האם הם מהווים את עיקר הפעילות. נבדוק האם ההכנסות מחיצוניים שלהם מהוות לפחות 75% מההכנסות בדו"ח המאוחד

אם כן – אין בעיה

אם לא – זה אומר שחייבים למצוא עוד מגזרים חשובים, למי שיש יותר הכנסות מחיצוניים.